Primii în spațiu: Lupta continuă dintre americani și ruși.
Americanii și sovieticii lucrau încă din 1954 la trimiterea unui satelit pe orbită. Acum exact 63 de ani, Sputnik 1 decola de pe cosmodromul din Baikonur. Până la lansarea primului satelit american, rușii au trimis și Sputnik 2 pe orbită.
Poate-ți vine greu să crezi, dar, în 1954, cursa pentru spațiu era în plin avânt. Sovieticii lucrau la Obiectul D iar americanii la Proiectul Orbiter. Ambele proiecte își propuneau să ducă un satelit artificial pe orbită.Un an mai târziu, președintele american Eisehower anunța intenția Statelor Unite de a pune un satelit pe orbită. De la Moscova, a venit răspunsul oficial al Biroului Politic al Partidului Comunist, că vor face același lucru.Și, în vreme ce americanii încă nu se hotărau ce rachetă să folosească, sovieticii au ales racheta R-7, cea mai puternică rachetă la acea vreme. R-7 era o rachetă intercontinentală, proiectată să transporte o încărcătură nucleară. A fost nevoie de trei lansări eșuate ca să pună detaliile la punct.Angoasa americanilor s-a concretizat pe 4 octombrie 1957, când, de la baza din Baikonur, pleca spre orbită Sputnik 1, primul satelit artificial al pământului.Și până să se trezească americanii din stupoare, pe 3 noiembrie, sovieticii lansau Sputnik 2. Abia pe 31 ianuarie 1958, Explorer 1, primul satelit american a ajuns pe orbită.Iată cum prezenta CBS în 1957 reușita sovieticilor: "Până acum două zile acest sunet nu mai fusese auzit pe Pământ. Dintr-o data a devenit la fel de prezent în viața secolului XX ca huruitul aspiratorului tău. E o mărturie a celei mai îndepărtate frontiere a omenirii. E semnalul radio transmis de Sputnik-ul sovietic, primul obiect făcut de om care ajunge pe orbită, când a trecut astăzi pe deasupra New York-ului".